  Майя Бывальцева Ижкарысь Евгений Кочуров Лос-Анджелесын полицейскойёслэн но тылпу кысӥсьёслэн Дунневыл шудонъёсазы вормиз. Полициысь капитан боксъя ӵошатсконъёсын зарни медаль утӥз, ивортэ Удмуртиысь кунпуш ужъёсъя министерстволэн пресс-службаез. Озьы ик вылӥ данъетъёс басьтӥзы Москваысь Юлия Беляева, Ринат Булыкин, Игорь Никулин но Санкт-Петербургысь Амир Шархаров. Азвесь медальёс утӥзы Москваысь Ренат Ибрагимов но Светлана Марченкова. Призеръёс пӧлы шедиз Ижкарысь Елена Егорова но, со полумарафонэз бызёнэ пыриськиз. Пресс-служба ивортэмъя, Россиысь полицейскойёс футболэн, хоккеен шудонын, тхэквондоын, капчи атлетикаын но пукыӵысь ыбылӥськонын кӧня ке вормонъёс басьтӥзы. Тегъёс: Спорт Ижкар МВД Удмуртия Россия бокс полиция  